ก.ล.ต.ปรับกระบวนการร้องเรียนโฉมใหม่ เน้นสะดวก-เข้าถึงรวดเร็ว
ก.ล.ต.ปรับกระบวนการร้องเรียนโฉมใหม่ เน้นสะดวก-เข้าถึงรวดเร็ว
ก.ล.ต.ปรับกระบวนการร้องเรียนโฉมใหม่ เน้นสะดวก-เข้าถึงรวดเร็ว
8 มิ.ย. 2563

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. ได้ปรับปรุงระบบรับเรื่องร้องเรียนจากผู้ลงทุนและประชาชน เพื่อยกระดับการให้บริการโดยจะแจ้งความคืบหน้าของสถานะการดำเนินการต่อผู้ร้องเรียนเป็น 3 ระยะ คือ ในระหว่างดำเนินการ ในขั้นตอนการพิจารณา และเมื่อมีการดำเนินการตามกฎหมาย เพิ่มความสะดวกในการติดตามเรื่อง
ทั้งนี้ในกรณีที่พบการดำเนินการล่าช้าเกินควรหรือเจ้าหน้าที่ให้บริการไม่สุภาพ สามารถติดต่อสายตรงเลขาธิการ ก.ล.ต. ผ่านทางอีเมล [email protected] หรือโทรศัพท์ 092-498-4939 ได้ทุกวันตลอด 24 ชั่วโมง ซึ่งเป็นมาตรฐานใหม่ในการทำงานของ ก.ล.ต. ในด้านการคุ้มครองผู้ลงทุน
โดย ผู้ลงทุนและประชาชนสามารถร้องเรียน ชี้เบาะแส และสอบถามข้อมูลผ่านช่องทางต่าง ๆ ดังนี้
– กรอกแบบฟอร์มการร้องเรียนออนไลน์ผ่านเว็บไซต์ www.sec.or.th
– อีเมลถึง [email protected] หรือ [email protected]
– โทรศัพท์ สายด่วนศูนย์บริการประชาชน ก.ล.ต. 1207 (ทุกวันตลอด 24 ชั่วโมง)
– ส่งไปรษณีย์มาที่ ก.ล.ต.
– เดินทางมาพบเจ้าหน้าที่ที่ ก.ล.ต. ในวันและเวลาทำการ
– facebook page: “สำนักงาน กลต.”
 
 
 
 